text: बता दें कि आतंकवाद के मुद्दे पर ही दोनों देशों के दोस्ताना रिश्तों में खटास भर गई है। प्रवक्ता हीथर नोर्ट ने कहा कि उन्होंने अमरीका-पाकिस्तान द्विपक्षीय रिश्तों को आगे बढ़ाने के तरीकों, अफगानिस्तान में राजनीतिक सुलह की जरूरत और बिना किसी भेदभाव के दक्षिण एशिया में सभी आतंकवादियों और आतंकवादी समूहों को निशाना बनाने की महत्ता पर चर्चा की। 'जियो न्यूज' के मुताबिक, जब दोनों देशों ने संबंधित दूतावासों में काम कर रहे एक-दूसरे के राजनयिकों पर यात्रा प्रतिबंध लगाए थे, तो मई के बाद से यह पहली बार है कि अमरीकी और पाकिस्तानी अधिकारियों को बीच उच्च स्तरीय वार्ता हुई है। पिछले कुछ समय से दोनों देशों के बीच संबंधों में तनाव चल रहा है।